Publication: Magyar Közlöny
Issue: MK-2010-144 (Year: 2010, Number: 144)
Era: contemporary
Section: és szolgáltatás általános szabályairól szóló 2004. évi CXL. törvény 30. § e) pontjában foglalt esetére,”
Paragraph Index: 83

8. § A Gyer. XII. Fejezete a következõ 91/F–91/L. §-sal és a 91/F. §-t megelõzõen a következõ alcímmel egészül ki: „Az iskoláztatási támogatás folyósításának felfüggesztésére vonatkozó általános szabályok 91/F. § Ha a közoktatási intézmény igazgatója jelzi a védelembe vételi eljárás lefolytatására illetékes jegyzõnek, hogy a gyermek igazolatlanul mulasztott kötelezõ tanórai foglalkozásainak száma az adott tanévben elérte a tizet, a jegyzõ végzést hoz, amelyben tájékoztatja az iskoláztatási támogatás jogosultját arról, hogy az adott tanévben igazolatlanul mulasztott ötvenedik kötelezõ tanórai foglalkozás után elrendeli az iskoláztatási támogatás teljes összege folyósításának felfüggesztését (a továbbiakban: iskoláztatási támogatás felfüggesztése), valamint védelembe nem vett gyermek esetén a gyermek védelembe vételét. 91/G. § (1) A közoktatási intézmény igazgatója jelzi a védelembe vételi eljárás lefolytatására illetékes jegyzõnek, ha a gyermek igazolatlanul mulasztott kötelezõ tanórai foglalkozásainak száma az adott tanévben elérte az ötvenet. A jelzéssel egyidejûleg a közoktatási intézmény igazgatója megküldi a jegyzõnek a tankötelezettség nem teljesítésének okait és a tankötelezettség teljesítésének elõmozdítására vonatkozó javaslatát tartalmazó írásbeli véleményét.

Source: https://magyarkozlony.hu/hivatalos-lapok/0ae94f0a88a3cf7a089ee47bdf2bda58e98f5a72/dokumentumok/f39e6e84f630938d985515577930fd6e292fa4e1/letoltes